****

**За физиката и психиката на Виетнам**

За тези два месеца във Виетнам научих много неща както за себе си, така и за страната.

Културният ми шок беше свързан със начинът им на живот. Като отношение хората са топли и гостоприемни , което много ми помогна да се почувствам добре.

 

Естествено Виетнам е една различна Азия. Историята и западното влияние се усещата и резултатът е един уникален микс от френска закуска, Виетнамски техно поп, западна музика и комунизъм е впечатляваща.

Мога да кажа , че тези два месеца ми се сториха като едно приключени е и сън. Когато погледна на зад ми се струва, че всичко е толкова далечно и нереално.

Динамиката на живот е различна, още в ранните часове на деня към 5 суринта се събуждаш, защото Ханой е буден и ако не си свикнал с него няма да те остави да спиш. Трафика е динамичен, шумен и изпълнен с бибиткането на всички участници в него.

Това бибиткане има своите три известявания, които са различни по звук и интензивност. С времето като най уязвим участник в трафика и аз се научих какво искат да ми кажат, но нека не забравям и специалното бибиткане, което беше просто поздрав от преминаващите покрай нас.

След Виетнам, смятам че съм способна да пресека всяка улица независимо колко невъзможно изглежда.

С наближаването на обедните часове хилядите крайпътни заведения се изпълват с хора, които очакват поръчките си, насядали на нелепо малки столчета, които бях виждала само в нашите детцки градини. Готвачите чевръсто размятат тигани пълни с нудълс или някакво друго оризово производно.

Кухнята е много вкусна, макар трябва да призная, че скоро неискам дори да виждам ориз. В един момент и заради ограниченият си бюджет диетата ми беше основно от нудълс или варен ориз. Това доведе и до стомашен дискомфорт с който се справях като наблягах на френската закуска или дюнер кебапа. Последните са в хлебче, което ми беше основната цел.

Това което ме смути, е че тази екзотична за мен страна с толкова красива природа тъне в болкуците на своя народ. В града например животър е на улицата, там се готви , яде, мият се съдове. Там се върти търговията на прясно месо, плодове, зеленчуци, дрехи и каквото може да се сетите и всичко това на фона на трафика, прахта и изгорелите газове. Няма кошове за боклук и продуктите от целият този метаболизъм на града се изхвърлят на улицата.

Ако оставим това на страна трябва да разкажа за нещата които ме спечелиха.

Започвам с любимото ми – Наливна жива бира! Най доброто и евтино удоволствие, което е достъпно навсякъде, действа успокояващо и охлаждащо в жегата и невероятната влага.

Невероятното кафе! Приготвено по специална и много проста технология, която отнемаше доста време за да се получи магията. За да можем да съкратим тази агония на сутрешното кафе с времето изградихме стратегия да изпращаме един човек за да проъча кафето, докато останалите вземат закуска или ни настигнат.

Тези две напитки наистина ми липсват.

**Физични закони на Виетнамската вселена**

Длъжна съм да споделя и опита си който натрупах по труден и горчив начин. Надявам се някога да бъде от полза на някой попаднал някъде там във Виетнам.

Първи съвет: Никога не си прави планове

И този съвет е приложим в изключително голяма степен във всички насоки. Виетнам съществува в свое собствено време-пространство и всеки палн бива поставен на колене минава през много метаморфози за да се осъществи и в крайна сметка губи първоначалната си идея или просто казано не се осъществява.

Този съвет е озновен физичен закон, който движи тази вселена. С него може да се обясни почти всичко.

Втори съвет: Пътуване във Виетнамската галактика

Ако ви се налага да пътувате до друга дестинация дори оптимистично близка да е тя, се воуръжете със много търпени, по възможност малко багаж и навигация! Вероятно няма да пристигнете там където очаквате и след времето което си мислите.

Не изпадайте в паника и се опитайте да обмислите ситуацията спокойно, далеч от скутерчетата таксита или нормалните таксита. В крайна сметка и те са вариант, но е възможно да се окажете в изходна позиция, а именно не където трябва.

Трети съвет: Ако изглежда прекалено добре, вероятно не е добре.

Тове се отнася за много неща, като например ако те обслужват с прекалена любезност, вероятно ще си платите двойно за нея. Усмихнатите и пиветливи лица, които ръкомахайкии ви приканват да влезете някъде са хора с търговски нюх от който само вие и порфейла ви ще загубите.

Четвърти съвет: Пазарете се!

Цаката е в това да знаете къде може да си го позволите и как да процедирате. Наличието на цена не винаги значи , че тя неможе да се коментира. В хранителните магазини или такива за дрехи не е удачно да се пробвате, но най-лесният начин е да пообиколите и да попитате на няколко места колко струва търсената от вас стока. Хубавото е, че обикновенно еднотипните магазинчета са буквално едно до друго.

Пазаренето е изкуство и овладяването му е жизнено важно за бюджета ви. Ако станете достатъчно добри е възможно да свалите цената със 70%, то това изисква опит и известно актьорско майсторство.

Пети съвет: Пийте много вода, ако не е бутилирана или филтрирана поне нека е преварена.

Излишно е да пояснявам защо.

Шести съвет: Приемете мръсотията в себе си.

Тя ще ви заобикаля постоянно, така че в един момент просто трябва да се откажете- неможете да я победите тя е по-силна и всеобхватна. Цаката е в това да съжителствате заедно в баланс, така че да не си докарате стомашно разтройство, но и да не укрете от глад и параноя. Приемете например, това че в момента в който спрете душа сете отново потни, това е състояние в което ще сте през повечето преме. Също така прашни, кални, а с времето вероятно и ще пъпчасате.

Изхвърлете огледалото и паниката ще отмине.

Седми съвет: Не се учудвайте какво намирате в чинията си

Пържени наекоми, птичи зародиши, кучешки шишчета...Вероятно често ще разпознавате и заобикалящи дървета и храсти да плуват в бульонче в съд на масата. Оглеждайте добре какво слагате в устата си ако не сте готови психически да изядете нещо такова. Понякога се изисква малко въображение за да го разпознаете...Аз нямах проблеми с храната стига да се дъвчеше и да беше вкусна, а произходът ѝ е въпрос на експериментаторски и изследователски дух.

Осми съвет: Носете си лекарства.

Това вероятно звучи като глупав съвет, но в момента в който се окажеш на другият край на света с главоболие, разтройство или запек и се наложи да си ги набавиш от аптеката вероятно ще е трагикомедия да се наблюдава обяснението ви на аптекарката особено за вторите два проблема.

Девети съвет: Ако нещата не се получават

Ако нещата не се получават не го приемайте лично! Това е друго време-пространство и те всъщност си се получават някъде някакси, просто не по начина по който логично си мислите , че трябва да се случват.

Десети съвет: Не изпадайте в паника!

Ако започне да ви обзема такова чувство, както и силна нервност , безпокойство, носталгия или апатия мигрирайте до най-близкият тротоар на който предлагат наливна бира и си поръчайте една кана. Препоръчително е да доведете компания със себе си и релаксирайте!

 

Наслаждавайте се на абсурдите

Все пак, това е една прекрасна страна с красива природа и приятни и гостоприемни хора. Удивителна със своята култура и история тя предлага спиращи дъха гледки.

Пригответе се за много седене, хранене и спане по земята, ухапвания от незнаен произход, жизнено важна нужда от вентилатори, а понякога и от тапи за уши и всичко това пеимесено с много емоции!

Няма да е лъжа, ако кажа че бих се върнала отново!

Тук създадох много приятелства и на тези хора искам да благодаря, че направиха престоят ми едно невероятно преживяване!

  